|  |
| --- |
| **OBRAZAC SADRŽAJA DOKUMENTA ZA SAVJETOVANJE** |
|  Naslov dokumenta |  Odluka o stavljanju izvan snage Odluke o uvođenju i naplati ekološke pristojbe  |
| Stvaratelj dokumenta, tijelo koje provodi savjetovanje |  Općina Punat |
| Svrha dokumenta | Odluka o uvođenju i naplati ekološke pristojbe („Službene novine Primorso-goranske županije“ broj 17/06) – dalje u tekstu: Odluka donesena je na 12. sjednici Općinskog vijeća održanoj dana 10. travnja 2006. godine.Odredbe Zakona o zaštiti okoliša kako u vrijeme donošenja Odluke („Narodne novine“, broj 82/94, 198/99) tako niti trenutno važećeg Zakona („Narodne novine“, broj 80/13, 153/13, 78/15, 12/18, 118/18) nisu mjerodavne za donošenje Odluke te ne mogu biti temelj za određivanje financijskih instrumenata za zaštitu okoliša jer ne propisuje uvođenje ekološke pristojbe niti daju ovlaštenje jedinici lokalne samouprave za njezino uvođenje, čime je predmetna pristojba nezakonito uvedena. Navedeno potvrđuje i sudska praksa odnosno presuda Visokog upravnog suda donesena dana 11. prosinca 2013. godine (objavljena u „Narodnim novinama“ broj 7/14 ) u postupku ocjene zakonitosti Odluke o uvođenju ekološke pristojbe koju je donijelo Gradsko vijeće Grada Mali Lošinj (Službene novine Primorsko-goranske županije, broj 21/2006.).Također u svrhu očuvanja radnih mjesta koja su najteže pogođena korona krizom, a radi daljnjeg rasterećenja i pomoći, ukidanje ekološke pristojbe jedan je od načina ublažavanja krize uzrokovane korona virusom. S obzirom da je Odluka protivna zakonu – odredbi članka 68. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01 i 129/05) odredbama članka 2. i 3. Zakona o financiranju jedinica lokalne i područne (regionalne) samouprave („Narodne novine“, broj 117/93, 69/97, 33/00, 73/00, 127/00, 59/01, 107/01, 117/01 i 150/02) te odredbi članka 6. stavka 1., članka 7. i članka 19. stavka 3. Zakona o zaštiti okoliša („Narodne novine“, broj 82/94, 198/99) predlaže se Odluku staviti izvan snage. |
| Datum dokumenta |  31. prosinca 2021. godine |
| – opis teme, prijedloga ili problema o kojemu se provodi savjetovanje: Savjetovanje se provodi o stavljanju izvan snage naplate ekološke pristojbe  |
| – svrha savjetovanja i cilj koji bi se prijedlogom želio postići: Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. |
| – metoda savjetovanja: Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. |
| – rok zaprimanja odgovora i način na koji će biti pružena povratna informacija: Savjetovanje je otvoreno do 31. siječnja 2022. godine. Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. |
| – ime, adresa, broj telefona i e-mail adresa službenika kojima se sudionici savjetovanja mogu obratiti za dodatne upite: Za sve dodatne upite, sudionici savjetovanja mogu se obratiti Nataši Kleković, dipl.iur., savjetnici za imovinsko-pravne i opće poslove, putem elektronske pošte na e-mail adresu: natasa.klekovic@punat.hr ili pismeno na adresu Općine Punat, Novi put 2, 51521 Punat. |
| – zahtjev onima koji sudjeluju u savjetovanju: Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali – sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu. |
| – dostupnost odgovora: Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je onaj koji je poslao odgovor tražio da podaci ostanu povjerljivi |
| – pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! |